**РЕШЕНИЕ № ПВ – 145 -ПР/2015 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС и становище от РЗИ Пловдив

**Р Е Ш И Х**

**да не се извършва** оценка на въздействието върху околната среда за

**инвестиционно предложение**: **„Цех за производство на шоколади“ ,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони

**Местоположение:** в УПИ 441057-ІХ,произв. и обсл. дейност, м. Прослав, район „Западен”, гр.Пловдив

Възложител: „ГАЙО ШОКОЛАД”ООД,

**Характеристика на инвестиционното предложение:**

Инвестиционното намерение включва осъществяване на гореописаната дейност в новопроектирано предприятие за ръчно производство на шоколади. Предвижда се ново строителство на двуетажна сграда без сутерен с Н<10м.

Обектът ще бъде захранен с питейна вода от водопроводната мрежа в района, съгласно писмо от ВиК Пловдив. Захранванет с ел.енергия ще става от съществуваща елмрежа ниско напрежение, съгласно предварителен договор с Електроразпределение Пловдив.

За обекта е предвидено включване към съществуващ уличен водопровод и канализация или ще се изпълни локално пречиствателно съоръжение, осигуряващо възможност пречистените води да се ползват за поливни нужди.

От южната страна на имота има съществуваща улица и не се налага промяна на пътната инфраструктура.

Инвестиционното предложение /ИП/ попада в обхвата на т. 7, буква “д“ от Приложение № 2 на Закона за опазване на околната среда /ДВ.бр.91 /2002 год./ и чл.2, ал.1, т. 1 от Наредбата за ОС, като съгласно разпоредбата на чл. 93, ал.1, т. 1 от ЗООС подлежи на процедура по преценяване на необходимостта от извършване на ОВОС.

Имотът, в който ще се развива инвестиционното предложение **не попада** в границите на защитени зони от мрежата „Натура 2000” и в защитени територии, съгласно Закона за защитените територии. Най-близките защитени зони са BG0000578 „Река Марица” за опазване на природните местообитания и на дивата флора и фауна, приета от МС с Решение № 122/02.03.2007г. (ДВ бр.21/2007г.) и BG0002087 „Марица Пловдив“ за опазване на дивите птици, обявена със заповед № РД -836/17.11.2008г. (ДВ бр.108/2008г.) на Министъра на околната среда и водите.

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл. 31 ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитената зона.

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци,** замърсяване и дискомфорт на околната среда, както и риск от инциденти.

Производството е със асортимент шоколад -100 кг дневно и какаов чай. За целта проекта оформяне на следните помещения: помещение за суровини, работно помещение, пом.за помощни материали, пом.за опаковане, склад готова продукция, санитарно-битов възел за персонала - 5мъже и 5жени, кафене. Оформени са кътове за измиване на вътр.съдове и зона за хладилни шкафове. Обекта ще работи на едносменен режим на работа. Технологичния процес протича ще по следната технологична схема:

А.Приемане на суровините и спомагателните материали.

Б.Съхранение на суровините - в помещение за суровини

-какаови зърна; -какао на прах; -захар; -какаово масло; -сухо мляко; -лешници и др.ядки

2.Подготовка/дневна дажба/на суровините

3.Дозиране на суровините

4.Изпичане на какаовите зърна- за целта е предвиден конвектомат.

5.Сваляне на обвивката на какаовите зърна- в специализирана мелница.

6.Смилане- В мелница.

7.Темпериране/ако е необходимо/

8.Източване в съдове за зреене

9.Охлаждане, Опаковане, Пакетиране,Експедиция

От люспите на какаовите зърна се приготвя суха смес за какаов чай.

Няма да се отделят вредни газове , пари и аерозоли при производствените процеси. При отделяне на обвивката на какаовите зърна се отделя прах в малки количества, поради което се предвижда вентилация и прахоулавяне.

● Не се налага промяна на съществуващата или изграждане на нова пътна инфраструктура.

● Предвид характера на ИП, в хода на експлоатация на обекта не се предполага значително замърсяване и дискомфорт на околната среда. При строителството се очаква известно шумово натоварване на околната среда. То ще бъде минимално, локализирано в рамките на ограничен район.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* Територията, в която ще се осъществява дейността, съгласно представената скица на имота е отредена за производствена и обслужваща дейност. Дейностите ще се осъществяват само в урегулирания имот и няма да засегнат съседните имоти.
* При осъществяването на инвестиционното предложение и последващата експлоатация, не се очаква нарушаване на качеството и регенеративната способност на природните ресурси в района.

**III. Способността за асимилация на екосистемата в естествената околна среда**:

* Реализацията на инвестиционното предложение ще бъде извън територията на защитени зони, съгласно чл. 5 от Закона за биологичното разнообразие и извън границите на защитени територии, съгласно Закона за защитените територии, поради което не се очаква унищожаване, увреждане или влошаване състоянието на видове, предмет на опазване на най-близката защитена зона.

• С реализацията на инвестиционното предложение не се засяга и не се очаква влошаване състоянието на предмета на опазване на най-близките защитени зони BG0000578 „Река Марица” и BG0002087 „Марица Пловдив“.

• От предвижданата дейност не се очаква генериране на емисии и отпадъци във вид и количества, които да окажат значително отрицателно въздействие върху предмета на опазване в защитената зона.

**IV. Характеристика на потенциалните въздействия- териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие в резултат на изграждането и експлоатацията на горецитираното инвестиционното предложение е ограничен и локален в рамките на площадката.
* При спазване на технологичните изисквания не се очаква неблагоприятно въздействие върху компонентите и факторите на околната среда и върху човешкото здраве.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде дълготрайно, съгласно срока на експлоатацията му.
* С писмо изх. № 7081/20.11.2015г. РЗИ - Пловдиве определила липсата на здравен риск при реализация на инвестиционното намерение.

**V. Обществен интерес към предложението за строителство, дейности или технологии :**

* Съобразно изискванията на чл.4, ал. 2 от Наредбата за ОВОС Възложителят е уведомил за своето инвестиционно предложение кметовете на община Марица и с. Маноле, както и засегнатото население чрез обяви във вестник, на информационно табло и общински сайт.
* Осигурен е обществен достъп до информацията по приложение № 2 по реда на чл. 6, ал. 9 от Наредбата за ОВОС. С писма изх. № 15ф7480/25.11.2015г. община Пловдив и № 2 7000-745-1/18.11.2015г. кметство Район Западен информират РИОСВ за липсата на писмени възражения относно инвестиционното предложение. Към момента на издаване на настоящото решение в РИОСВ Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**инж. Валя Атанасова 02.12.2015г.**

За Директор на РИОСВ - Пловдив

Съгласно Заповед на Министъра на ОСВ № РД-231/08.04.2015г.